**SZÜLŐI HOZZÁJÁRULÓ NYILATKOZAT ÉS TÁJÉKOZTATÓ**

Tisztelt Szülő!

A Liszt Ferenc Kamarazenekar Alapítvány (továbbiakban: Szervező) jelen nyilatkozat útján szerzi be az Ön hozzájárulását gyermeke (továbbiakban: Gyermek) személyes adatainak az alábbiak szerinti kezeléséhez, illetve tesz eleget az Infotv. és a GDPR szerinti tájékoztatási kötelezettségnek.

A Szervező az egyes adatkezelési célokat és azok jellemzőit, valamint ezzel összefüggésben a Gyermek jogait az alábbiak szerint határozza meg:

Kezelt személyes adatok köre: pályázó neve, születési dátuma, e-mail címe, telefonszáma; a beküldött pályamű.

Az adatkezelés célja: részvétel „A zene öröm veled” videópályázaton.

Az adatkezelés jogalapja: a GDPR 6. cikk (1) bek. a) pontja szerint az Ön, mint a Gyermek felett szülői felügyeletet gyakorló személy hozzájárulása.

Adatkezelés határideje: az eredményhirdetést követően legfeljebb 15 napig, győztes pályaművek esetén a pályázó neve (a pályaművel együtt) az eredményhirdetést követő 1 évig.

Adattovábbítás címzettjei: zsűri tagjai, Szervező kommunikációs munkatársai.

Nyilatkozatával Ön a GDPR 6. cikk (1) bek. a) pontjának megfelelően hozzájárul ahhoz, hogy a Szervező által meghirdetett „A zene öröm veled” videópályázaton való részvétel érdekében a Gyermekének a fentiekben felsorolt személyes adatait kezelje. Az adatkezelés időtartama alatt bármikor kérhet tőlünk Gyermeke nevében részletes tájékoztatást a Gyermek személyes adatai kezeléséről, illetve hozzáférhet Gyermeke személyes adataihoz és kérheti azok helyesbítését.

Tájékoztatjuk továbbá, hogy a Gyermeke nevében megadott hozzájárulást Ön, illetve 16. életéve betöltése után Gyermeke is bármikor visszavonhatja, azonban a hozzájárulás nem érinti a visszavonás előtt történt adatkezelés jogszerűségét.

Kérheti továbbá Gyermeke adatai törlését, ha:

- az adatkezelés célja már megszűnt, de a Gyermek adatai valamilyen okból nem kerültek megsemmisítésre;

- úgy ítéli meg, hogy Gyermek személyes adatai kezelését jogellenesen végeztük;

- azokat a Szervező honlapján és közösségi oldalain kívül egyéb felületen nyilvánosságra hoztuk.

Gyermeke adatai korlátozását akkor kérheti, ha:

- vitatja a személyes adatok pontosságát;

- a korlátozás arra az időtartamra vonatkozik, amely lehetővé teszi, hogy ellenőrizzük a személyes adatok pontosságát;

- az adatkezelés jogellenes, azonban ellenzi az adatok törlését, és ehelyett kéri azok felhasználásának korlátozását;

- már nincs szükségünk a Gyermek személyes adataira az adatkezelés céljához, de Ön igényli azokat jogi igények előterjesztéséhez, érvényesítéséhez vagy védelméhez.

A GDPR 77. cikkének megfelelően Ön Gyermeke képviseletében eljárva jogosult vagy panaszt tenni bármely felügyeleti hatóságnál – különösen a szokásos tartózkodási helye, a munkahelye vagy a feltételezett jogsértés helye szerinti tagállamban –, amennyiben úgy ítéli meg, hogy a Szervező megsértik a GDPR rendelkezéseit Gyermeke személyes adatai kezelése során.

Gyermekei adatainak kezelésével kapcsolatban további tájékoztatásért, illetve érintetti jogainak érvényesítése céljából kérjük, az alábbi e-mailcímen keressen minket: palyazat@lfkz.hu.

**NYILATKOZAT**

Alulírott, …………………………………. [Szülő neve] kijelentem, hogy a fenti tájékoztatást megismertem és tudomásul veszem, és az abban foglaltak alapján aláírásommal hozzájárulok …………………………………. [Gyermek neve] nevű gyermekem személyes adatai kezeléséhez.

Kijelentem, hogy a beküldött pályamű kizárólag gyermekem alkotása. Gyermekem, mint a pályamű szerzője nevében engedélyezem, hogy a Szervező a pályaművet a pályázat lebonyolítása, illetve a pályázat eredményének a nyilvánossággal való megismertetése során többszörözze, terjessze, illetve internetes felületein (weboldalán, illetve közösségi média felületein) nyilvánossághoz közvetítse. Jelen engedélyemet ingyenesen adom meg, a mű felhasználásáért jogdíjra nem tartok igényt.

Kelt: …………………………………

…………………………………

 Szülő aláírása